174. ΑΠΟΦΑΣΗ ΔΙΙΤΠ.ΑΣ Αριθ.  ΟΙΚ.1007 2 της 6/16  Μαΐου  1997  (ΦΕΚ Β΄  401) Εκκαθάριση δαπανών του ΑΣΕΠ ΄Εχοντας υπόψη: 1.Τις διατάξεις της παρ. 5 του άρθρ. 13 του Νόμ. 2190/1994 (ΦΕΚ 28/Α΄). 2.Την αριθ. ΔΙΠΠ/Φ.ΑΣ.1./3038/ 18.3.97 (ΦΕΚ Γ΄/69/1.4.97) απόφαση με την οποία καλύφθηκε η θέση του Προϊσταμένου της Δ/νσης Α΄ της Γραμματείας του ΑΣΕΠ. 3.Το γεγονός ότι από την απόφαση αυτή δεν προκαλείται δαπάνη σε βάρος του Δημοσίου, αποφασίζουμε: Διαπιστώνουμε την από 23 Απρ. 1997 έναρξη λειτουργίας και της οικονομικής υπηρεσίας της Γραμματείας του ΑΣΕΠ και την από της αυτής ημερομηνίας παύση της εκκαθάρισης των δαπανών του ΑΣΕΠ από τη Διεύθυνση Οικονομικού της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης. Η παρούσα να δημοσιευθεί στην Εφημερίδα της Κυβερνήσεως. 